भारतीय विमान वाहतूक क्षेत्रामध्ये सुरूवातीच्या काळामध्ये एअर डेक्कनसारख्या बर्‍याच विमान प्रवास कंपन्याना नुकसान सोसावे लागले आहे. १९ डिसेंबर २००७ रोजी एअर डेक्कनचे किंगफिशर एअरलाईन्स मध्ये विलीनीकरण करण्याचे जाहीर करण्यात आले. भारतीय विमान वाहतूक कायदयानुसार कंपनीला पाच वर्षे स्थानिक प्रवासाचा अनुभव असल्याशिवाय आंतरराष्ट्रीय मार्गावर प्रवास करण्यास परवानगी देता येत नाही. त्यामुळे किंगफिशर एअरलाईन्समध्ये विलीनीकरण करण्याऐवजी डेक्कन एव्हिएशनमध्ये विलीनीकरण केले गेले व त्यानंतर त्याचे नाव किंगफिशर एअरलाईन्स असे दाखविण्यात आले. आंतरराष्ट्रीय उड्डाणास परवानगी देताना सर्वांत जुन्या एअर डेक्कनला व आताच्या किंगफिशर एअरलाईन्सला परवानगी देण्यात आली. ऑक्टोबर २००७ मध्ये त्याचे नामांतर सिम्पलीफ्लाय डेक्कन असे करण्यात आले. त्याचे बोधवाक्य होते सर्वांत साधी सोपी निवड करा. नामांतर झाल्यानंतर एअर डेक्कनच्या बोधचिन्हाऐवजी किंगफिशरचे बोधचिन्ह ठेवण्यात आले. विमानाचा रंग जो पूर्वी निळा आणि पिवळा होता तो किंगफिशरच्या विमानांसारखा लाल आणि पांढरा करण्यात आला. अशा प्रकारे पूर्वीच्या एअर डेक्कनचा चेहरामोहरा संपूर्णपणे बदलून किंगफिशर एअरलाईन्सच्या विमानांमध्ये रूपांतर झाले. 

इतिहास
किंगफिशरचे विलीनीकरण व पुनर्निर्माण
उड्डाण
अपघात आणि दुर्घटना